सन् 1873 इच गणित सरबंधी संस्कृत दी पोथी ‘लीलावती’ दा डोगरी अनुवाद छपेआ ; 1874 इच ‘रणवीर चिकित्सा सुधासार’, 1876 इच ‘करीमा’, ‘अमर कोष’ ते ‘जंगी रणवीर दंडविधि’ प्रकाशत होइआं। सन् 1884 इच ‘व्यवहार गीता’ छपी। जम्मूं’च महाराजा रणवीरसिंह हुंदे ऐहदे इच गै, महानपुर ग्राँ दे चौधरी कन्हैय्या लाल दी जमीनै दी पमैइश बगैरा दे बारे’च लिखी दी इक डोगरी कताब छपीं। एह् सब कताबां भाएं सार्हित्यक रचनां नेईं खोआंदिआं, फी बी, डोगरी गद्य दी। विकास-यात्रा’च इंदा अपना थार ऐ। ‘लीलावती’ 376 सें दी ऐ ते ‘व्यवहार-गीता’ 1262 सफें दी। दौंनें पोथिएं दे लेखक संस्कृत दे विद्वान जोत्शी विश्बेश्वर हे ते दोऐ टैकस्ट-बुक किस्मै दिआं कतावां न। ‘व्यवहार-गीता’ दी भाषा ज्यादातर हिंदी ऐं, कुत्तै-कुत्तै संस्कृत बी बरती गेदिऐ, पर, डोगरी दे शब्द बी सुद्धे न। ‘लीलावती’ इच बरतोए दे डोगरी गद्य दा इक नमूना दिक्खो--